Avuotinių piliakalnis

Avuotinių piliakalnis () – piliakalnis Latvijoje, Vidžemėje, Aizkrauklės savivaldybės teritorijoje, Klintainės valsčiuje. Pasiekiamas keliu E22 Pliavinios – Ryga, nuo Riterių pasukus pietų kryptimi link Pliavinių hidroelektrinės tvenkinio, prie buvusių Avotinių ir Lūzanių kaimų.

Piliakalnis 
Piliakalnis įrengtas Dauguvos dešiniajame krante. Siauras ir nuolaidus pietrytinis šlaitas perkastas trimis grioviais, tarp kurių suformuoti du apie 2 m aukščio pylimai.

Manoma, kad piliakalnyje gyventa dar viduriniajame geležies amžiuje, siejamas su latgalių apsigyvenimu vietovėje VI a. – VII a. pradžioje. Piliakalnio aikštelėje ir tarp pylimų rastas intensyvus juodas kultūrinis sluoksnis, kuriame rasta lipdytinės keramikos.

Pavadintas dabar Pliavinių hidroelektrinės marių užlieto Avuotinių kaimo vardu. Kalno pylimai ypač nukentėjo per Pirmąjį pasaulinį karą kasant apkasus. Saugomas valstybės, valstybinės reikšmės kultūros paminklas, VKPAI Nr. 112.

Šaltiniai 

Latvijos piliakalniai
Klintainės valsčius